کوئٹہ (خ ن) صوبائی وزیرداخلہ میر ضیاءاللہ لانگو تون ڈاٹریکٹر جنرل لیویز فورس مجیب الرحمن قمبرانی اوڑدہی کرے‘ دا وخت آ ڈائریکٹر جنرل لیویز فورس ادارہ نا جم کارکڑد نا بارو اٹ وزیرداخلہ ءِ معلومدار کرے۔ وزیرداخلہ اوڑدہی نا وخت آ لیویز فورس نا جم کارکڑد نا سفت ءِ کرسا پارے کہ امن وایمنی نا بحالی ٹی لیویز فورس کڑد ادا کننگ اٹی ءِ ہراڑا نن گمر کینہ وخت اس کہ السی خذمت نا جوزہ غان امپوک لائخی ٹیلنٹ مون آ اتنگ حکومت نا مشن ءِ‘ وزیرداخلہ پارے کہ لیویز فورس ءِ دا رد اٹ تینا پبی و جوان کڑد ءِ ادا کروئی ءِ‘ پوسکن آبھرتی تے ٹی میرٹ و شفافیت ءِ مون آ تخسا قومک مونی ہننگ کیرہ۔ شونداری وشونہالی نا منزل ءِ دوئی کننگ نا اسٹ انگا وڑ میرٹ نا کسر ءِ‘ صوبائی حکومت صوبہ ٹی میرٹ و شفافیت نا پوسکن آ کلچر نا بنداو ءِ تخانے‘ لیویز فورس اٹ میرٹ نا بنداو آ بھرتی کننگ انگ ءِ۔او پارے کہ لیویز فورس ءِ پوسکن آ خواست آتون ہمگرنچ کننگ کن غٹ دوئی وسیلہ غاتے کاریم اٹ اتنگ انگ ءِ۔
